24/12/2021 | Administración LocalMunicipal
Ordes
Aprobacion oferta de emprego público ano 2021

RESOLUCIÓN Nº 1475/2021 EXPEDIENTE: 2021/G003/001490 ANTECEDENTES-FUNDAMENTOS XURÍDICOS: As necesidades de recursos humanos, con asignación orzamentaria, que deban proverse mediante a incorporación de persoal de novo ingreso serán obxecto de Oferta de emprego público. A Lei 11/2020, do 30 de decembro, de Orzamentos Xerais do Estado para o ano 2021, dispón no seu artigo 19 que, ao longo do ano, a incorporación de persoal de novo ingreso no sector público, suxeitarase a unha taxa de reposición de efectivos do 110 por cen nos sectores prioritarios e do 100 por cen nos demais sectores. Para calcular a taxa de reposición de efectivos a porcentaxe de taxa máxima autorizada aplicarase sobre a diferenza entre o número de empregados fixos que, durante o exercicio orzamentario anterior, deixaron de prestar servizos e o número de empregados fixos que se incorporaron no referido exercicio, por calquera causa, excepto os procedentes de ofertas de emprego público, ou reingresado desde situacións que non conleven a reserva de postos de traballo. Para estes efectos, computaranse os cesamentos por xubilación, retiro, falecemento, renuncia, declaración en situación de excedencia sen reserva de posto de traballo, perda da condición de funcionario de carreira ou a extinción do contrato de traballo. No ano 2020 deixaron de prestar servizos por xubilación 1 Técnico de Administración Xeral e 1 Policía local, a maiores 1 Policía local foi declarado en situación de excedencia sen reserva do posto de traballo, pola que a taxa de reposición de efectivos é de 3 empregados públicos. A presente oferta de emprego público, previo análise das necesidades de persoal, trata de contribuír á consecución da eficacia na prestación dos servizos e da eficiencia na utilización dos recursos económicos dispoñibles mediante a dimensión adecuada dos efectivos de persoal, a súa mellor distribución, formación e promoción profesional. Entre os dereitos individuais dos empregados públicos encóntrase o dereito á promoción interna, que debe ser facilitada polo Concello como vía para a adquisición das correspondentes competencias e requisito necesario para a progresión na carreira profesional desde niveis inferiores aos superiores. As prazas de promoción interna que se convoquen non computan para o cálculo do límite máximo dá taxa de reposición de efectivos. O cadro de persoal do Concello de Ordes conta con numerosas prazas ocupadas por persoal temporal cuxo desempeño excede do tempo imprescindible para a cobertura por funcionarios de carreira. O Real Decreto-lei 14/2021, do 6 de xullo, de medidas urxentes para a redución da temporalidade no emprego público, Artigo 2. Procesos de estabilización de emprego temporal, establece: “1. Adicionalmente ao establecido nos artigos 19. un.6 da Lei 3/2017, do 27 de xuño, de Orzamentos Xerais do Estado para o ano 2017, e 19. un.9 da Lei 6/2018, do 3 de xullo, de Orzamentos Xerais do Estado para o ano 2018, autorízase unha taxa adicional para a estabilización de emprego temporal que incluirá as prazas de natureza estrutural que, estean ou non dentro das relacións de postos de traballo, persoais ou outra forma de organización de recursos humanos que estean contempladas nas distintas Administracións Públicas e estando dotadas presupostariamente, estivesen ocupadas de forma temporal e ininterrompidamente polo menos nos tres anos anteriores ao 31 de decembro de 2020.2. As ofertas de emprego que articulen os procesos de estabilización contemplados no apartado 1, así como o novo proceso de estabilización, deberán aprobarse e publicarse nos respectivos diarios oficiais antes de 31 de decembro de 2021”. As prazas de persoal laboral temporal ocupadas no Concello de Ordes cunha antigüidade anterior ao 31 de decembro de 2017, son as seguintes: 1. Oficial brigada municipal obras (antigüidade 01/06/1999). 2. Peón brigada municipal obras antigüidade 10/06/1999). 3. Técnico de xestión económico e financeira antigüidade 04/08/2004). 4. Informático antigüidade 30/11/2004). 5. Técnico de tesouraría antigüidade 01/08/2005). 6. Técnico de educación, xuventude, política social e igualdade antigüidade 01/08/2005). 7. Controladores O. R. A. (2) antigüidade 30/04/2007). 8. Axente de emprego e desenvolvemento local antigüidade 20/12/2007). 9. Xornalista antigüidade 01/08/2008). 10. Auxiliar cemiterio municipal O Balado antigüidade 08/09/2008). 11. Auxiliar biblioteca municipal antigüidade 01/01/2009). 12. Auxiliares control entrada piscina climatizada municipal (2) antigüidade 01/10/2012). 13. Limpadora piscina climatizada municipal antigüidade 01/10/2012). 14. Monitor-socorrista piscina climatizada municipal antigüidade 01/10/2012). 15. Monitor piscina climatizada municipal antigüidade 01/10/2012). 16. Técnico de deportes antigüidade 18/04/2016). 17. Oficial brigada de obras antigüidade 16/05/2016). 18. Monitor-socorrista piscina climatizada municipal antigüidade 01/02/2017). 19. Monitor-socorrista piscina climatizada municipal antigüidade 04/04/2017). 20. Monitor-socorrista piscina climatizada municipal antigüidade 04/12/2017). A efectos do establecido no art.37 do Real Decreto Lexislativo 5/2015, de 30 de outubro (TREBE), a proposta de oferta de emprego público foi sometida á Mesa Xeral de Negociación celebrada o día 21/12/2021 Visto o do disposto no artigo 70 do Real Decreto Lexislativo 5/2015, de 30 de outubro (TREBEP), art.48 da Lei 2/2015, de 29 de abril (LEPG) e Disposición Adicional Primeira do Real Decreto 636/2021, de 27 de xullo. No uso das atribucións conferidas polo art.21.1. g da Lei 7/1985, de 2 de abril (LBRL), RESOLVO: I.- Aprobar a Oferta de Emprego Público do Concello de Ordes para o ano 2021 nos termos seguintes: 1.- PRAZAS PARA INGRESO DE NOVO PERSOAL FUNCIONARIO DE CARREIRA (TAXA DE REPOSICIÓN DE EFECTIVOS) · Escala de Administración Xeral, Subescala Técnica (Subgrupo A1): 1 (acceso libre). · Escala de Administración Especial, Subescala de Servizos Especiais, Policía Local, Escala Básica, Categoría Policía local (Subgrupo C1): 2 (1 acceso libre, 1 mobilidade). A cobertura por mobilidade realízase en cumprimento do establecido nos arts.35.4 e 43 da Lei 4/2007, de 20 de abril.2.- PRAZAS CORRESPONDENTE AO PROCESO ESTABILIZACIÓN DE EMPREGO TEMPORAL FUNCIONARIOS DE CARREIRA [desempeño de funcións que impliquen participación directa ou indirecta no exercicio de potestades públicas ou na salvagarda dos intereses xenerais desta entidade local (Art.22 da Lei 2/2015, de abril, de emprego de Galicia)]. · Escala de Administración Xeral, Subescala Técnica (Subgrupo A2): 5 (acceso libre). · Escala de Administración Especial, Subescala Técnica. Técnico de comunicación e prensa (Subgrupo A2): 1 (acceso libre). · Escala de Administración Especial, Subescala Técnica. Informático (Grupo B): 1 (acceso libre). · Escala de Administración Xeral, Subescala Auxiliar. (Subgrupo C2): 1 (acceso libre). · Escala de Administración Especial, Subescala de Servizos Especiais, Praza de Cometidos Especiais, Auxiliar cemiterio municipal (Subgrupo C2): 1 (acceso libre). · Escala de Administración Especial, Subescala de Servizos Especiais, Persoal de Oficios, Oficial Brigada Municipal Obras (Subgrupo C2): 2 (acceso libre). · Escala de Administración Especial, Subescala de Servizos Especiais, Persoal de Oficios, Peón Brigada Municipal Obras (Grupo E: A. P.): 1 (acceso libre). *De acordo co establecido no art.2.4 do Real Decreto Lei 14/2021, do 6 de xullo, o sistema de selección de todas estas prazas será o concurso-oposición, cunha valoración na fase de concurso dun corenta por cento da puntuación total.3.- PRAZAS CORRESPONDENTES AO PROCESO DE ESTABILIZACION DE EMPREGO TEMPORAL PERSOAL LABORAL (Art.26 da Lei 2/2015, de abril, de emprego de Galicia). · Servizo O. R. A. Controlador O. R. A.: 2 (acceso libre). · Servizo Piscina Climatizada Municipal (acceso libre): - Auxiliar control de entrada: 2. - Limpadora: 1. - Monitor: 1. - Monitor-socorrista: 6. *De acordo co establecido no art.2.4 do Real Decreto Lei 14/2021, do 6 de xullo, o sistema de selección de todas estas prazas será o concurso-oposición, cunha valoración na fase de concurso dun corenta por cento da puntuación total.4.- PRAZAS PROMOCIÓN INTERNA FUNCIONARIOS DE CARREIRA 4.1.- Promoción interna vertical · Escala de Administración Xeral, Subescala Técnica (Subgrupo A2): 2. Reserva mínima dun 25% das prazas convocadas na Escala de Administración Xeral, Subescala Técnica (Subgrupo A2) (art.80 Lei 2/2015, de abril, de emprego de Galicia – art.169.2 R. D. Lexislativo 781/1986, de 18 de abril). Reserva para o acceso de funcionarios dende a Escala de Administración Xeral, Subescala Administrativa (Subgrupo C1). · Escala de Administración Especial, Subescala de Servizos Especiais, Persoal de Oficios, Encargado Brigada municipal Obras (Subgrupo C1): 1 Reserva para o acceso de funcionarios dende a Escala de Administración Especial, Subescala de Servizos Especiais, Persoal de Oficios, Capataz/encargado Brigada Municipal Obras (Subgrupo C2). · Escala de Administración Especial, Subescala de Servizos Especiais, Persoal de Oficios, Oficial Xefe de Grupo Brigada Municipal Obras (Subgrupo C2): 1 Reserva para o acceso de persoal laboral fixo que desempeña funcións de persoal funcionario (Disposición Transitoria Segunda Real Decreto Lexislativo 5/2015, de 30 de outubro). 4.2.- Promoción interna horizontal · Escala de Administración Especial, Subescala de Servizos Especiais, Policía Local, Escala Básica, Categoría Oficial (Subgrupo C1): 1. Reserva para o acceso a funcionarios pertencentes ao corpo da policía local, categoría policía (art.37. a) Lei 4/2007, de 20 de abril). 5.- ACCESO E PROMOCIÓN PARA PERSOAS CON DISCAPACIDADE. De acordo co previsto no artigo 59 do texto refundido da Lei do Estatuto Básico do Empregado Público, reservarase un 7 por cento das prazas ofertadas para ser cubertas por persoas con discapacidade, considerando como tales as definidas no artigo 4.2 do texto refundido da Lei Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013, do 29 de novembro, sempre que superen os procesos selectivos e acrediten a súa discapacidade e a compatibilidade co desempeño das tarefa. Tendo en conta o anterior, as prazas ofertadas correspondentes ao Servizo O. R. A. Controlador O. R. A.: 2 (acceso libre), serán cubertas por persoas con discapacidade. II.- Publicar a presente resolución no Boletín Oficial da Provincia. III.- Remitir a presente resolución a Administración Xeral do Estado a efectos do establecido no art.56.1 da Lei 7/1985, de 2 de abril (LBRL). En Ordes, a 23 de decembro de 2021 O Alcalde-Presidente O Secretario José Luis Martínez Sanjurjo Juan Luis González Iglesias